A Régiók Európai Bizottságának véleménye – Jogok és értékek

(2018/C 461/16)

Főelőadó: François DECOSTER (FR/ALDE) Felső-Franciaország régió alelnöke Referenciaszöveg: COM(2018) 383 final

I. MÓDOSÍTÁSOKRA VONATKOZÓ AJÁNLÁSOK

1. módosítás

Cím

Az Európai Bizottság által javasolt szöveg Az RB módosítása Javaslat európai parlamenti és tanácsi rendeletre a Jogok és értékek program létrehozásáról Javaslat európai parlamenti és tanácsi rendeletre a Jogok, értékek és polgárság program létrehozásáról

Indokolás

A program nevének összhangban kell lennie a célokkal és a bevezetett intézkedésekkel. Mivel a „polgárság” vetület alapvető fontosságú ebben a programban, meg kell jelennie annak nevében, amelyet így ki kell egészíteni.

2. módosítás

(4) preambulumbekezdés

Az Európai Bizottság által javasolt szöveg Az RB módosítása A Jogok és értékek programnak (a továbbiakban: a program) lehetővé kell tennie szinergiák kialakítását annak érdekében, hogy kezelhetőek legyenek az értékek előmozdításával és védelmével kapcsolatos közös kihívások, valamint elérhető legyen a területtel kapcsolatos konkrét eredmények megvalósításához szükséges kritikus tömeg. Ezt az elődprogramok pozitív tapasztalataira építve kívánatos megvalósítani. Mindez lehetővé teszi majd a lehetséges szinergiák teljes mértékű kiaknázását, hogy eredményesebben támogassa az érintett szakpolitikai területeket, valamint bővítse az emberek elérésére rendelkezésre álló lehetőségeiket. Ahhoz, hogy hatékony legyen, a programnak figyelembe kell vennie a különböző szakpolitikák sajátosságait, a különböző célcsoportokat és azok egyedi szükségleteit, különösen testre szabott megközelítések alkalmazása révén. A Jogok, értékek és polgárság programnak (a továbbiakban: a program) lehetővé kell tennie szinergiák kialakítását annak érdekében, hogy kezelhetőek legyenek az értékek előmozdításával és védelmével kapcsolatos közös kihívások, valamint elérhető legyen a területtel kapcsolatos konkrét eredmények megvalósításához szükséges kritikus tömeg. Ezt az elődprogramok pozitív tapasztalataira építve kívánatos megvalósítani , és új innovatív tevékenységeket is ki kell dolgozni . Mindez lehetővé teszi majd a lehetséges szinergiák teljes mértékű kiaknázását, hogy eredményesebben támogassa az érintett szakpolitikai területeket, valamint bővítse az emberek elérésére rendelkezésre álló lehetőségeiket. Ahhoz, hogy hatékony legyen, a programnak figyelembe kell vennie a különböző szakpolitikák sajátosságait, a különböző célcsoportokat és azok egyedi szükségleteit, különösen testre szabott megközelítések alkalmazása révén.

Indokolás

Fontos, hogy ne csak a meglévő intézkedésekre építsünk, hanem újakat is kidolgozzunk, amelyek elősegítik a bevált gyakorlatok és az információk cseréjét és a lehetséges szinergiákat. Ilyen lehet például egy a helyi és regionális képviselők részére bevezetett csere- és mobilitási program, vagy az, ha Európában minden helyi és regionális önkormányzatnál „Európa kapcsolattartók” működnek.

3. módosítás

(5) preambulumbekezdés

Az Európai Bizottság által javasolt szöveg Az RB módosítása Számos különböző intézkedésre és összehangolt erőfeszítésekre van szükség ahhoz, hogy az Európai Uniót közelebb hozzuk a polgáraihoz. A polgárok közötti kapcsolatok testvérvárosi projektek vagy városokat tömörítő hálózatok keretében való erősítése és a programhoz tartozó területeken működő civil társadalmi szervezet támogatása hozzájárul a polgárok társadalmi szerepvállalásának, illetve végső soron az Unió demokratikus életében való részvételük fokozásához. Emellett a kölcsönös megértést, a sokszínűséget, a párbeszédet és a mások iránti tiszteletet előmozdító tevékenységek támogatása erősíti az összetartozás érzését és az európai identitást, amely az európai értékek, kultúra, történelem és örökség közös megértésén alapul. Az Unióhoz való tartozás és az uniós értékekkel való azonosulás érzésének erősítése különösen fontos az EU legkülső régióiban, tekintettel távoli fekvésükre és az európai kontinenstől való távolságukra. Számos különböző intézkedésre és összehangolt erőfeszítésekre van szükség ahhoz, hogy az Európai Uniót közelebb hozzuk a polgáraihoz. A polgárok közötti kapcsolatok testvérvárosi projektek vagy városokat tömörítő hálózatok vagy határokon átnyúló együttműködéssel megvalósuló projektek keretében való erősítése és a programhoz tartozó területeken működő civil társadalmi szervezetek és területi önkormányzatok támogatása , valamint a multiplikátor funkciót betöltő helyi és regionális képviselők képzése és tájékoztatása hozzájárul a polgárok társadalmi szerepvállalásának, illetve végső soron az Unió demokratikus életében való részvételük fokozásához. Emellett a kölcsönös megértést, a sokszínűséget, a párbeszédet és a mások iránti tiszteletet előmozdító tevékenységek támogatása erősíti az összetartozás érzését és az európai identitást, amely az európai értékek, kultúra, történelem és örökség közös megértésén alapul. Az Unióhoz való tartozás és az uniós értékekkel való azonosulás érzésének erősítése különösen fontos az EU legkülső régióiban, tekintettel távoli fekvésükre és az európai kontinenstől való távolságukra.

Indokolás

A Jogok és értékek program keretében a határokon átnyúló együttműködéssel megvalósuló projekteket is figyelembe kell venni, mivel azok hozzájárulnak a kölcsönös összetartozás érzéséhez, az európai identitás kialakulásához és a nemzeti különbségeken történő túllépéshez. A helyi és regionális önkormányzatokra szintén elsőrendű fontosságú szerep hárul a polgárok szerepvállalásának növelésében, így részesülniük kell a pénzeszközökből, különösen a polgárok jogai és a polgári részvétel előmozdítása terén. A helyi és regionális képviselők képzésére és tájékoztatására irányuló program kiváló eszköz lenne ahhoz, hogy ebben segítsük a helyi és regionális önkormányzatokat.

4. módosítás

(6) preambulumbekezdés

Az Európai Bizottság által javasolt szöveg Az RB módosítása Az emlékezéssel kapcsolatos tevékenységekre és az Európa történelmi emlékezetéről folytatott kritikus gondolkodásra szükség van ahhoz, hogy a polgárok ráébredjenek közös történelmünkre , amely közös jövőnk, erkölcsi céljaink és közös értékeink alapját képezi . A történelmi, kulturális és interkulturális szempontok releváns voltát szintén figyelembe kell venni, csakúgy mint az emlékezés, valamint az európai identitás és az összetartozás érzésének kialakítása között fennálló kapcsolatokat. Az emlékezésre, a kritikus gondolkodásra és az Európa történelmi emlékezetével és a közös értékekkel kapcsolatos ünnepségekre szükség van ahhoz, hogy a polgárok ráébredjenek közös történelmünkre és az értékekre, amelyek közös jövőnk, a kölcsönös bizalom, erkölcsi céljaink és közös értékeink alapját képezik . A történelmi, kulturális és interkulturális szempontok , valamint a helyi és nemzeti történések releváns voltát szintén figyelembe kell venni, csakúgy mint az emlékezés, valamint az európai identitás és az összetartozás érzésének kialakítása között fennálló kapcsolatokat.

Indokolás

Az emlékezéshez hasonlóan az ünnepségek is hozzájárulnak a közös jövő és az európai identitás megalapozásához, amelynek a kölcsönös bizalmon kell alapulnia. Ilyenek lehetnek például a nemzetközi napok alkalmából rendezett ünnepségek vagy az olyan, inkább helyi rendezvények, amelyek növelhetik az Európához tartozás érzését.

5. módosítás

(7) preambulumbekezdés

Az Európai Bizottság által javasolt szöveg Az RB módosítása Kívánatos, hogy a polgárok jobban tudatában legyenek az uniós polgárságból eredő jogaiknak, valamint aggodalom nélkül éljenek, utazzanak, tanuljanak, dolgozzanak vagy vállaljanak önkéntes munkát egy másik tagállamban, és bízhassanak abban, hogy megkülönböztetés nélkül ugyanúgy gyakorolhatják és érvényesíthetik a polgársághoz fűződő valamennyi jogukat, és a jogaik teljeskörű védelmében részesülnek, bárhol tartózkodjanak is az Unió területén belül. Az EUSZ 2. cikkében rögzített közös uniós értékek előmozdítása, védelme és a rájuk vonatkozó ismeretek bővítése, valamint az uniós jog által biztosított jogok tényleges érvényre juttatásához való hozzájárulás érdekében támogatni kell a civil társadalmat. Kívánatos, hogy a polgárok jobban tudatában legyenek az uniós polgárságból eredő jogaiknak, valamint aggodalom nélkül éljenek, utazzanak, tanuljanak, dolgozzanak vagy vállaljanak önkéntes munkát egy másik tagállamban, és bízhassanak abban, hogy megkülönböztetés nélkül ugyanúgy gyakorolhatják és érvényesíthetik a polgársághoz fűződő valamennyi jogukat, és a jogaik teljeskörű védelmében részesülnek, bárhol tartózkodjanak is az Unió területén belül. Az EUSZ 2. cikkében rögzített közös uniós értékek előmozdítása, védelme és a rájuk vonatkozó ismeretek bővítése, valamint az uniós jog által biztosított jogok tényleges érvényre juttatásához való hozzájárulás érdekében támogatni kell a civil társadalmat. Támogatni kell a Jogok és értékek program részét képező tevékenységeket bevezető helyi és regionális önkormányzatokat és képviseleti szervezeteiket, többek között a polgárok jogainak és részvételének előmozdítása érdekében.

Indokolás

A helyi és regionális önkormányzatok kedvezményezettjei e program pénzeszközeinek, és fontos szerepet töltenek be, különösen a polgári részvétel előmozdítása és az európai polgárok jogainak védelme terén. A helyi és regionális önkormányzatok szövetségeinek nagy szerepük volt a program terjesztésében, és még ma is részt vesznek abban.

6. módosítás

(15) preambulumbekezdés

Az Európai Bizottság által javasolt szöveg Az RB módosítása Az EUMSZ 8. és 10. cikke alapján a programnak valamennyi tevékenységében támogatnia kell a nemek közötti egyenlőség érvényesítését és a megkülönböztetés tilalmával kapcsolatos célkitűzések általános érvényesítését. Az EUMSZ 8. és 10. cikke alapján a programnak valamennyi tevékenységében támogatnia kell a nemek közötti egyenlőség érvényesítését és a megkülönböztetés tilalmával kapcsolatos célkitűzések általános érvényesítését. A program rendelkezéseiben egyedi feltételeket és intézkedéseket kell meghatározni a nemek közötti egyensúlyra vonatkozó előírások tiszteletben tartásának és alkalmazásának biztosítása, valamint a hátrányos megkülönböztetés minden formája elleni küzdelem érdekében.

Indokolás

A program és a hozzá tartozó cselekvési terv keretében egyedi rendelkezéseket kell bevezetni a nemek közötti egyensúlyra és a hátrányos megkülönböztetés elleni küzdelemre vonatkozó célok elérése érdekében. Ez megvalósítható például figyelemfelkeltő kampányokkal, az ilyen kampányok során biztosítva a nemek közötti egyenlőséget és az érzékeny kisebbségek jelenlétét is.

7. módosítás

(18) preambulumbekezdés

Az Európai Bizottság által javasolt szöveg Az RB módosítása A független emberi jogi szervezetek és civil társadalmi szervezetek fontos szerepet játszanak az EUSZ 2. cikkében rögzített közös uniós értékek előmozdítása, védelme és a rájuk vonatkozó ismeretek bővítése, valamint az uniós jog által biztosított jogok tényleges érvényre juttatásához való hozzájárulás terén. Amint ezt az Európai Parlament 2018. április 18-i állásfoglalása megállapította, a megfelelő pénzügyi támogatás kulcsfontosságú egy olyan támogató és fenntartható környezet kialakításához, amely lehetővé teszi a civil társadalmi szervezetek számára szerepük megerősítését és feladatkörük független és eredményes ellátását. A nemzeti szintű erőfeszítéseket kiegészítve az uniós finanszírozásnak tehát hozzá kell járulnia azon független társadalmi szervezetek támogatásához, szerepvállalásának megerősítéséhez és kapacitásépítéséhez, amelyek az emberi jogok előmozdításának területén aktívak, és tevékenységük elősegíti az uniós jogban és az EU Alapjogi Chartájában rögzített jogok stratégiai érvényesítését, többek között érdekképviseleti és jogvédelemmel kapcsolatos tevékenységek révén, valamint a közös uniós értékek nemzeti szintű előmozdítását, védelmét és tudatosítását. A független emberi jogi szervezetek és civil társadalmi szervezetek fontos szerepet játszanak az EUSZ 2. cikkében rögzített közös uniós értékek előmozdítása, védelme és a rájuk vonatkozó ismeretek bővítése, valamint az uniós jog által biztosított jogok tényleges érvényre juttatásához való hozzájárulás terén. Amint ezt az Európai Parlament 2018. április 18-i állásfoglalása megállapította, a megfelelő és elegendő pénzügyi támogatás kulcsfontosságú egy olyan támogató és fenntartható környezet kialakításához, amely lehetővé teszi a civil társadalmi szervezetek számára szerepük megerősítését és feladatkörük független és eredményes ellátását. A nemzeti szintű erőfeszítéseket kiegészítve az uniós finanszírozásnak tehát hozzá kell járulnia azon független társadalmi szervezetek támogatásához, szerepvállalásának megerősítéséhez és kapacitásépítéséhez, amelyek az emberi jogok előmozdításának területén aktívak, és tevékenységük elősegíti az uniós jogban és az EU Alapjogi Chartájában rögzített jogok stratégiai érvényesítését, többek között érdekképviseleti és jogvédelemmel kapcsolatos tevékenységek révén, valamint a közös uniós értékek nemzeti szintű előmozdítását, védelmét és tudatosítását.

Indokolás

A csalódottság elkerülése és az érdekelt felek kezdeményezéseinek ösztönzése érdekében fontos olyan költségvetést előirányozni, amely a lehető legnagyobb számú benyújtott pályázat támogatását teszi lehetővé.

8. módosítás

(21) preambulumbekezdés

Az Európai Bizottság által javasolt szöveg Az RB módosítása Az Unió általános költségvetéséből származó pénzeszközök hatékony elosztása érdekében biztosítani kell, hogy a program keretében végrehajtott valamennyi intézkedés európai hozzáadott értéket képviseljen, kiegészítse a tagállamok tevékenységét, és emellett törekedni kell az összhangra, kiegészítő jellegre és szinergiákra az egymáshoz szorosan kapcsolódó szakpolitikai területeket támogató finanszírozási programokkal kapcsolatban, különösen a Jogérvényesülés, Jogok és Értékek Alapon belül – azaz a Jogérvényesülés programmal – és a Kreatív Európa programmal, valamint az Erasmus+-szal, hogy ki lehessen aknázni a kultúrák közötti összekapcsolódásokat a kultúra, a média, a művészetek, az oktatás és a művészeti oktatás és a kreativitás terén. Szükség van a más európai finanszírozási programokkal való szinergiák kialakítására is, különösen a foglalkoztatás, a belső piac, a vállalkozáspolitika, az ifjúságpolitika, az egészségügy, a polgárság, a jogérvényesülés, a migráció, a biztonság, a kutatás, az innováció, a technológia, az iparpolitika, a kohézió, a turizmus, a külkapcsolatok, a kereskedelem és a fejlesztés terén. Az Unió általános költségvetéséből származó pénzeszközök hatékony elosztása érdekében biztosítani kell, hogy a program keretében végrehajtott valamennyi intézkedés európai hozzáadott értéket képviseljen, az aktív szubszidiaritás elvének megfelelően kiegészítse a tagállamok , valamint a helyi és regionális önkormányzatok tevékenységét, és emellett törekedni kell az összhangra, kiegészítő jellegre és szinergiákra az egymáshoz szorosan kapcsolódó szakpolitikai területeket támogató finanszírozási programokkal, különösen a Jogérvényesülés, Jogok és Értékek Alapon belül – azaz a Jogérvényesülés programmal – és a Kreatív Európa programmal, valamint az Erasmus+-szal kapcsolatban, hogy ki lehessen aknázni a kultúrák közötti összekapcsolódásokat a kultúra, a média, a művészetek, az oktatás és a kreativitás terén. Szükség van a más európai finanszírozási programokkal való szinergiák kialakítására is, különösen a foglalkoztatás, a belső piac, a vállalkozáspolitika, az ifjúságpolitika, az egészségügy, a polgárság, a jogérvényesülés, a migráció, a biztonság, a kutatás, az innováció, a technológia, az iparpolitika, a kohézió, a turizmus, a külkapcsolatok, a kereskedelem és a fejlesztés terén , valamint átfogó innovatív intézkedések bevezetésével új szinergiák kialakítását kell elősegíteni .

Indokolás

A helyi és regionális önkormányzatok szintén tevékenyek, a tagállamoknak és az Európai Uniónak pedig figyelembe kell vennie a tevékenységeiket az átfogó koherencia, komplementaritás és szinergia biztosítása érdekében.

A szubszidiaritással, arányossággal és a „kevesebbet, de hatékonyabban” céllal foglalkozó munkacsoport ez év július 10-én fogalmazta meg következtetéseit, amelyekben az aktív szubszidiaritás új megközelítését javasolta. Ez a polgárok javát szolgálva biztosítja az uniós jog hozzáadott értékét, és az uniós döntések melletti nagyobb elköteleződést eredményez a tagállamokban.

Fontos hangsúlyozni, hogy az európai identitás érzését és a polgári részvételt előmozdító új innovatív tevékenységeket kell elindítani, többek között be kell vezetni a helyi és regionális képviselőknek szóló Erasmust vagy Ausztria mintájára az „Európa kapcsolattartókat”.

9. módosítás

(24) preambulumbekezdés

Az Európai Bizottság által javasolt szöveg Az RB módosítása Az e rendelet szerinti finanszírozási formákat és végrehajtási módokat annak alapján kell megválasztani, hogy mennyire alkalmasak a tevékenységek egyedi célkitűzéseinek megvalósítására és eredmények elérésére, figyelemmel különösen az ellenőrzések költségeire, az adminisztratív terhekre és a szabályok be nem tartásának várható kockázataira. Ennek keretében mérlegelni kell az egyösszegű átalányok, a százalékos átalány és az egységköltség alkalmazását, valamint a költségekhez nem kapcsolódó finanszírozás alkalmazását a költségvetési rendelet 125. cikkének (1) bekezdésében említettek szerint. Az e rendelet szerinti finanszírozási formákat és végrehajtási módokat annak alapján kell megválasztani, hogy mennyire alkalmasak a tevékenységek egyedi célkitűzéseinek megvalósítására és eredmények elérésére, figyelemmel különösen az ellenőrzések költségeire, az adminisztratív terhekre és a szabályok be nem tartásának várható kockázataira. Ennek keretében mérlegelni kell az egyösszegű átalányok, a százalékos átalány és az egységköltség alkalmazását, valamint a költségekhez nem kapcsolódó finanszírozás alkalmazását a költségvetési rendelet 125. cikkének (1) bekezdésében említettek szerint. Az intézkedéseknek a lehető legnagyobb mértékben mérsékelniük kell a pályázók adminisztratív terheit, és minden olyan szervezet számára biztosítaniuk kell a pénzeszközökhöz való hozzáférést, amely potenciálisan pályázhat. Be kellene vezetni egy kétlépcsős pályázati eljárást, amely egy, a támogathatóság megítélését szolgáló rövid projektvázlatból, illetve ígéretes finanszírozási kilátások esetén egy teljeskörű pályázatból állna. Amikor csak lehetséges, el kell fogadni az elektronikus pályázatokat. A pályázóknak hozzáféréssel kell rendelkezniük egy nemzeti kapcsolattartó ponthoz, amely támogatást nyújt részükre, válaszol a pályázati eljárással kapcsolatos kérdéseikre és a beküldés előtt ellenőrizni tudja, hogy pályázati csomagjuk teljes-e. A különböző tagállamokban és partnerállamokban jelen lévő különféle szervezetek bevonásának biztosítása érdekében az EU minden lehetséges kedvezményezettet a lehető legrészletesebben tájékoztat a finanszírozási lehetőségekről.

Indokolás

A pályázati eljárás egyszerűsítése alapvető fontosságú, különösen azok számára, akik először pályáznak, valamint a kisebb közösségek és a nonprofit szervezetek számára. Az összes érintett helyi és regionális önkormányzatot és minden egyéb érdekelt felet a lehető legjobban és legrészletesebben tájékoztatni kell a kínálkozó lehetőségekről, hogy azokat ne csak az EU kiemelt partnerei vagy a legtájékozottabb szervezetek tudják kiaknázni. Az európai kapcsolattartók nagy jelentőséggel bírnak, és az Európai Bizottság szövegében ki kellene ezt emelni.

10. módosítás

(28) preambulumbekezdés

Az Európai Bizottság által javasolt szöveg Az RB módosítása Szem előtt tartva az éghajlatváltozás kezelésének fontosságát, összhangban az Unió által a Párizsi Megállapodás végrehajtása és az Egyesült Nemzetek fenntartható fejlesztési céljainak elérése iránt vállalt kötelezettségekkel, ez a program hozzá fog járulni az éghajlati szempontok érvényesítéséhez és ahhoz, hogy összességében az uniós költségvetési kiadások 25 %-a támogassa az éghajlat-politikai célok elérését. A releváns tevékenységek meghatározására a program előkészítése és végrehajtása során, újbóli értékelésükre pedig a program félidős értékelés keretében kerül sor. Szem előtt tartva az éghajlatváltozás kezelésének fontosságát, összhangban az Unió által a Párizsi Megállapodás végrehajtása és az Egyesült Nemzetek fenntartható fejlesztési céljainak elérése iránt vállalt kötelezettségekkel, és figyelembe véve, hogy az e területeken a különböző szinteken megvalósuló közös tevékenységek fejleszthetik a polgári tudatot és az összetartozás érzését, ez a program hozzá fog járulni az éghajlati szempontok érvényesítéséhez és ahhoz, hogy összességében az uniós költségvetési kiadások 25 %-a támogassa az éghajlat-politikai célok elérését. A releváns tevékenységek meghatározására a program előkészítése és végrehajtása során, újbóli értékelésükre pedig a program félidős értékelése keretében kerül sor , a meglévő helyi kezdeményezések pedig támogatásban részesülnek .

Indokolás

Az éghajlatváltozással kapcsolatos és az ENSZ többi fenntartható fejlesztési céljának elérését célzó tevékenységek közvetlenül kapcsolódnak a befogadó társadalom létrehozásához, és erősítik a polgárság és az összetartozás érzését. A polgárokat tájékoztatni kell az éghajlattal kapcsolatos nemzetközi kihívásokról, de közös tevékenységbe is be kell vonni őket. Ezt a jogszabályban is hangsúlyozni lehet, annál is inkább, mert a Jogok és értékek program és az éghajlatváltozás elleni küzdelem közötti szinergiákat nem világítják meg kellőképpen.

Új tevékenységek kialakítása helyett az EU-nak a meglévő tevékenységeket kell támogatnia, mert a tájékoztató és figyelemfelkeltő kampányokat gyakran helyi szinten valósítják meg.

11. módosítás

(29) preambulumbekezdés

Az Európai Bizottság által javasolt szöveg Az RB módosítása A jogalkotás minőségének javításáról szóló, 2016. április 13-i intézményközi megállapodás (22) és (23) bekezdése értelmében a programot egyedi nyomonkövetési követelmények útján gyűjtött információk alapján értékelni kell, kerülve a túlszabályozást és – főként a tagállamokra nehezedő – adminisztratív terheket. Adott esetben e követelmények mérhető mutatókat is magukban foglalhatnak, amelyek alapján értékelhetők a program tényleges hatásai. A jogalkotás minőségének javításáról szóló, 2016. április 13-i intézményközi megállapodás (22) és (23) bekezdése értelmében a programot egyedi nyomonkövetési követelmények útján gyűjtött információk alapján értékelni kell, kerülve a túlszabályozást és – főként a tagállamokra nehezedő – adminisztratív terheket. Adott esetben e követelmények mérhető mutatókat is magukban foglalhatnak, amelyek alapján értékelhetők a program tényleges hatásai az aktív szubszidiaritás elvének megfelelően bevont helyi és regionális önkormányzatokkal kapcsolatban .

Indokolás

A szubszidiaritással, arányossággal és a „kevesebbet, de hatékonyabban” céllal foglalkozó munkacsoport ez év július 10-én fogalmazta meg következtetéseit, amelyekben az aktív szubszidiaritás új megközelítését javasolta. Ez a polgárok javát szolgálva biztosítja az uniós jog hozzáadott értékét, és az uniós döntések melletti nagyobb elköteleződést eredményez a tagállamokban.

12. módosítás

I. fejezet 1. cikk

Az Európai Bizottság által javasolt szöveg Az RB módosítása Ez a rendelet létrehozza a Jogok és értékek programot (a továbbiakban: a program). Ez a rendelet létrehozza a Jogok, értékek és polgárság programot (a továbbiakban: a program). A rendelet megállapítja a program célkitűzéseit, a 2021–2027 közötti időszakra szóló költségvetést, az uniós finanszírozás formáit, valamint az e finanszírozás nyújtására vonatkozó szabályokat. A rendelet megállapítja a program célkitűzéseit, a 2021–2027 közötti időszakra szóló költségvetést, az uniós finanszírozás formáit, valamint az e finanszírozás nyújtására vonatkozó szabályokat.

Indokolás

A program nevének összhangban kell lennie a célokkal és a bevezetett intézkedésekkel. Mivel a „polgárság” vetület alapvető fontosságú ebben a programban, meg kell jelennie annak nevében, amelyet így ki kell egészíteni.

13. módosítás

I. fejezet 2. cikk

Az Európai Bizottság által javasolt szöveg Az RB módosítása (1) A program célja az EU-szerződésekben rögzített jogok és értékek védelme és előmozdítása, többek között a társadalmi szervezetek támogatása révén, a nyitott, demokratikus és inkluzív társadalmak fenntartása érdekében. (1) A program célja az EU-szerződésekben rögzített jogok és értékek védelme és előmozdítása, többek között a társadalmi szervezetek , valamint a helyi és regionális önkormányzatok és képviselőik támogatása révén, a nyitott, demokratikus és inkluzív társadalmak fenntartása érdekében. (2) Az (1) bekezdésben meghatározott általános célkitűzésen belül a program a következő, egyes programágaknak megfelelő egyedi célkitűzésekre irányul: (2) Az (1) bekezdésben meghatározott általános célkitűzésen belül a program a következő, egyes programágaknak megfelelő egyedi célkitűzésekre irányul: a) az esélyegyenlőség és a jogok előmozdítása (esélyegyenlőség és jogok komponens) a) az esélyegyenlőség és a jogok előmozdítása (esélyegyenlőség és jogok komponens) b) a polgárok szerepvállalásának és az Unió demokratikus életében való részvételének előmozdítása (polgári szerepvállalás és részvétel komponens) b) a polgárok szerepvállalásának és az Unió demokratikus életében való részvételének előmozdítása (polgári szerepvállalás és részvétel komponens) c) az erőszak elleni küzdelem (Daphné komponens). c) az erőszak elleni küzdelem (Daphné komponens).

Indokolás

A helyi és regionális önkormányzatok kedvezményezettjei e program pénzeszközeinek, és fontos szerepet töltenek be, különösen a polgári részvétel előmozdítása és az európai polgárok jogainak védelme terén. A helyi és regionális önkormányzatok szövetségeinek nagy szerepük volt a program terjesztésében, és még ma is részt vesznek abban.

14. módosítás

I. fejezet 4. cikk b) pont és új c) pont

Az Európai Bizottság által javasolt szöveg Az RB módosítása b) (…) a polgárok polgári és demokratikus részvételének ösztönzése, annak lehetővé tételével, hogy a polgárok és képviseleti szervezeteik kifejthessék nézeteiket és nyilvános eszmecserét folytathassanak az uniós fellépések valamennyi területéről; b) (…) a polgárok polgári és demokratikus részvételének ösztönzése nemzeti és európai szinten , annak lehetővé tételével, hogy a polgárok és képviseleti szervezeteik kifejthessék nézeteiket és nyilvános eszmecserét folytathassanak a szubnacionális, a nemzeti és az uniós fellépések valamennyi területéről; c) új innovatív tevékenységek többek között a helyi és regionális képviselők, valamint a tisztviselők és az alkalmazottak számára, például egy a helyi és regionális képviselőknek szóló mobilitási, képzési és csereprogram kidolgozásával és Ausztria mintájára az „európai ügyekkel foglalkozó önkormányzati képviselők” hálózatának bevezetésével, hogy a képviselők információkat kapjanak az aktuális európai történésekről és összekötőként szolgáljanak a polgárok és az Európai Unió között;

Indokolás

A polgári részvétel gyakran helyi szinten kezdődik, amikor a polgárok mindennapi életét, gyermekeik oktatását vagy a mobilitásukat érintő kérdések merülnek fel. A programnak támogatnia kell a helyi szintű polgári részvételt, hiszen ez az első lépcsője a magasabb szintű, nemzeti vagy uniós részvételnek. Helyi szintű figyelemfelkeltő kampányokat lehetne indítani az uniós szintű polgári részvételhez kapcsolódóan.

A polgároknak jelenleg csak korlátozott lehetőségeik vannak arra, hogy uniós kérdésekben szerepet vállaljanak, és ezek nem működnek optimálisan. A csalódottság vagy a csüggedtség elkerülése érdekében lehetőségeket kell kialakítani arra, hogy minden szinten, köztük helyi szinten is kifejthessék véleményüket.

A polgári részvétel előmozdításához elengedhetetlenül fontos, hogy legyenek olyan helyi és regionális képviselők, tisztviselők és alkalmazottak, akik képzettek az uniós kihívásokat és politikákat illetően és megfelelően tájékozottak az aktuális európai történésekről. Ők a polgárok tájékoztatása és kérdéseik megválaszolása érdekében összekötőként szolgálhatnak a polgárok és az EU között. Ez hozzájárulna az EU és polgárai közötti kapcsolat helyreállításához, a polgárok uniós kérdések iránti érdeklődésének felkeltéséhez és a polgárok kérdéseinek megválaszolásához, előmozdítva a polgári részvételt és az összetartozás érzését.

15. módosítás

I. fejezet 6. cikk (1) és (2) bekezdés

Az Európai Bizottság által javasolt szöveg Az RB módosítása (1) A programnak a 2021–2027 közötti időszakban történő végrehajtására szánt pénzügyi keretösszeg folyó áron [ 641 705 000 ] EUR. (1) A programnak a 2021–2027 közötti időszakban történő végrehajtására szánt pénzügyi keretösszeg folyó áron [ 1 100 000 000 ] EUR. 2) Az (1) bekezdésben említett összegen belül a következő indikatív összegeket kell elkülöníteni az egyes célkitűzésekre: (2) Az (1) bekezdésben említett összegen belül a következő indikatív összegeket kell elkülöníteni az egyes célkitűzésekre: a) [ 408 705 000 ] EUR-t a 2. cikk (2) bekezdésének a) pontjában és a 2. cikk (2) bekezdésének c) pontjában említett egyedi célkitűzésekre; a) [ 450 000 000 ] EUR-t a 2. cikk (2) bekezdésének a) pontjában és a 2. cikk (2) bekezdésének c) pontjában említett egyedi célkitűzésekre; b) [ 233 000 000 ] EUR-t a 2. cikk (2) bekezdésének b) pontjában említett egyedi célkitűzésekre; b) [ 650 000 000 ] EUR-t a 2. cikk (2) bekezdésének b) pontjában említett egyedi célkitűzésekre;

Indokolás

Növelni kell a Jogok és értékek eszközre szánt általános költségvetést, mivel az EU mint jogokra épülő értékközösség hatalmas kihívásokkal néz szembe.

16. módosítás

III. fejezet 16. cikk (5) bekezdés

Az Európai Bizottság által javasolt szöveg Az RB módosítása A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot. A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot. A jogalkotás minőségének javításáról szóló megállapodásnak megfelelően a polgárok és a többi érdekelt fél 4 héten keresztül véleményt nyilváníthat valamely meghatalmazáson alapuló jogi aktus szövegének tervezetéről. Az NGO-k, valamint a helyi és regionális önkormányzatok által a program végrehajtása során szerzett tapasztalatokra alapulva konzultációt kell folytatni az Európai Gazdasági és Szociális Bizottsággal és a Régiók Európai Bizottságával is a szöveg tervezetéről.

Indokolás

Szakértelmükre és a civil társadalom és a helyi és regionális önkormányzatok közötti munkakapcsolatokra tekintettel az Európai Gazdasági és Szociális Bizottság és a Régiók Európai Bizottsága véleménye alapvető fontosságú a program felhatalmazáson alapuló jogi aktusaihoz. Az intézkedések végrehajtásához figyelembe kell venni az NGO-k és a helyi és regionális önkormányzatok tapasztalatait, amelyek különösen az EGSZB és az RB véleményein keresztül fogalmazódnak meg.

17. módosítás

IV. fejezet 18. cikk (2) bekezdés és új, (3) bekezdés

Az Európai Bizottság által javasolt szöveg Az RB módosítása (2) A Bizottság tájékoztatási és kommunikációs tevékenységeket végez a programhoz, valamint annak intézkedéseihez és eredményeihez kapcsolódóan. A programhoz allokált pénzügyi forrásokat ezenfelül az Unió azon politikai prioritásaira vonatkozó intézményi kommunikáció költségeinek fedezésére is kell fordítani, amelyek kapcsolódnak a 2. cikkben említett célkitűzésekhez. (2) A Bizottság tájékoztatási és kommunikációs tevékenységeket végez a programhoz, valamint annak intézkedéseihez és eredményeihez kapcsolódóan , mindenekelőtt az Europe Direct Tájékoztató Központok hálózatán keresztül . A programhoz allokált pénzügyi forrásokat ezenfelül az Unió azon politikai prioritásaira vonatkozó intézményi kommunikáció költségeinek fedezésére is kell fordítani, amelyek kapcsolódnak a 2. cikkben említett célkitűzésekhez. (3) A különböző tagállamokban és partnerállamokban jelen lévő különféle szervezetek bevonásának biztosítása érdekében az EU minden lehetséges kedvezményezettet a lehető legrészletesebben tájékoztat a finanszírozási lehetőségekről. A pályázóknak hozzáféréssel kell rendelkezniük egy kapcsolattartó ponthoz, amely támogatást nyújt részükre, válaszol a pályázati eljárással kapcsolatos kérdéseikre és a beküldés előtt ellenőrizni tudja, hogy pályázati csomagjuk teljes-e.

Indokolás

Az összes érintett helyi és regionális önkormányzatot és minden egyéb érdekelt felet a lehető legjobban és legrészletesebben tájékoztatni kell a kínálkozó lehetőségekről, hogy azokat ne csak az EU kiemelt partnerei vagy a legtájékozottabb szervezetek tudják kiaknázni. Az európai kapcsolattartók nagy jelentőséggel bírnak, és az Európai Bizottság szövegében ki kellene ezt emelni. Az EDIC-ek hálózata hatékony és rendelkezik helyi szintű kapcsolatokkal. A tájékoztatási és kommunikációs tevékenységek EDIC-eken keresztül történő végzése lehetővé teszi, hogy a költségek növekedése nélkül eredményeket érjünk el.

18. módosítás

I. melléklet g) pont

Az Európai Bizottság által javasolt szöveg Az RB módosítása a különböző nemzetiségű és kulturális hátterű európai polgárok közötti kapcsolatok építése a testvérvárosi tevékenységekben való részvétel lehetővé tételével; a különböző nemzetiségű és kulturális hátterű európai polgárok közötti kapcsolatok építése a testvérvárosi és a vidéki lakosságot összekötő tevékenységekben , valamint határokon átnyúló együttműködéssel megvalósuló projektekben való részvétel lehetővé tételével;

Indokolás

A Jogok és értékek program keretében a határokon átnyúló együttműködéssel megvalósuló projekteket is figyelembe kell venni, mivel azok hozzájárulnak a kölcsönös összetartozás érzéséhez, az európai identitás kialakulásához és a nemzeti különbségeken történő túllépéshez.

19. módosítás

I. melléklet h) pont

Az Európai Bizottság által javasolt szöveg Az RB módosítása a demokratikusabb Unió kiépítésében való tevékeny részvétel ösztönzése és elősegítése, valamint a jogok és értékek tudatosítása a társadalmi szervezetek támogatása révén; a demokratikusabb Unió kiépítésében való tevékeny részvétel ösztönzése és elősegítése, valamint a jogok és értékek tudatosítása a társadalmi szervezetek , a helyi és regionális önkormányzatok és képviseleti szervezeteik támogatása révén;

Indokolás

A helyi és regionális önkormányzatok kedvezményezettjei e program pénzeszközeinek, és fontos szerepet töltenek be, különösen a polgári részvétel előmozdítása és az európai polgárok jogainak védelme terén. A helyi és regionális önkormányzatok szövetségeinek nagy szerepük volt a program terjesztésében, és még ma is részt vesznek abban.

20. módosítás

I. melléklet j) pont

Az Európai Bizottság által javasolt szöveg Módosítás az európai hálózatok kapacitásának fejlesztése a program hatálya alá tartozó területekre vonatkozó uniós jog, szakpolitikai célok és stratégiák előmozdítása és továbbfejlesztése érdekében , valamint az érintett területeken tevékenykedő társadalmi szervezetek támogatása; az európai hálózatok kapacitásának fejlesztése többéves működési támogatások révén a program hatálya alá tartozó területekre vonatkozó uniós jog előmozdítása és továbbfejlesztése , a szakpolitikai célok és stratégiák tekintetében az alulról kiinduló kritikus viták szélesítése , valamint az érintett területeken tevékenykedő társadalmi szervezetek , illetve helyi és regionális önkormányzatok és képviseleti szervezeteik támogatása;

Indokolás

A civil társadalom nagyon fontos, de a helyi és regionális önkormányzatok és képviseleti szervezeteik a helyi és regionális szinten alapvető szerepet játszanak a program általános célkitűzéseiben, különösen a 2. cikk (2) bekezdésében szereplő konkrét célok terén.

21. módosítás

I. melléklet l) pont (új)

Az Európai Bizottság által javasolt szöveg Az RB módosítása l) új innovatív tevékenységek többek között a helyi és regionális képviselők, valamint a tisztviselők és az alkalmazottak számára, például egy a helyi és regionális képviselőknek szóló mobilitási, képzési és csereprogram kidolgozásával és Ausztria mintájára az „Európa kapcsolattartók” bevezetésével, hogy a képviselők információkat kapjanak az aktuális európai történésekről és összekötőként szolgáljanak a polgárok és az Európai Unió között;

Indokolás

A polgári részvétel előmozdításához elengedhetetlenül fontos, hogy legyenek olyan helyi és regionális képviselők, tisztviselők és alkalmazottak, akik képzettek az uniós kihívásokat és politikákat illetően és megfelelően tájékozottak az aktuális európai történésekről. Ők a polgárok tájékoztatása és kérdéseik megválaszolása érdekében összekötőként szolgálhatnak a polgárok és az EU között. Ez hozzájárulna az EU és polgárai közötti kapcsolat helyreállításához, a polgárok uniós kérdések iránti érdeklődésének felkeltéséhez és a polgárok kérdéseinek megválaszolásához, előmozdítva a polgári részvételt és az összetartozás érzését.

II. POLITIKAI AJÁNLÁSOK

A RÉGIÓK EURÓPAI BIZOTTSÁGA

1. üdvözli az Európai Bizottság többéves pénzügyi keretre vonatkozó javaslatát, amely tartalmaz egy az emberekbe, a társadalmi kohézióba és az értékekbe való befektetésről szóló II. címet; emlékeztet arra, hogy az RB a helyi és regionális képviselők Erasmus programjáról szóló jelentésben már szorgalmazta ezt a koncepciót;

2. üdvözli a Jogok és értékek program létrehozásáról szóló rendeletjavaslatot. A program három célkitűzése minden kormányzati szinten elsőrendű fontosságú és egyezik az RB által a különböző jelentésekben és a munkaprogramjában kifejtett véleményekkel;

3. sajnálatát fejezi ki azonban amiatt, hogy az alap nevéből hiányzik a „polgárság” szó, holott ez a fogalom áll az érdekelt felek által végzendő tevékenységek középpontjában, különösen a tagállamokon belüli és azok közötti, illetve az Európával kapcsolatos bizalomhiány és a szélsőségesség felerősödése összefüggésében, ahogy ezt az Európai Bizottság szövege is kiemeli;

4. teljes mértékben támogatja és egyetért az Európai Bizottságnak az erőszak elleni küzdelemmel, az uniós jogok – többek között a fogyatékossággal élő személyek tekintetében történő – megkülönböztetés nélküli előmozdításával, a nemek közötti egyenlőséggel és a magánélethez való joggal kapcsolatos célkitűzéseivel. Az RB azt szeretné, hogy konkrét intézkedéseket hajtsanak végre a nemek közötti egyenlőség, valamint a hátrányos megkülönböztetés és a nemi alapú erőszak elleni küzdelem érdekében;

5. üdvözli az Európai Bizottság arra irányuló javaslatát, hogy egy közös alapba vonják össze a Jogok és értékek és a Jogérvényesülés programot, és ezzel lehetővé tegyék az eljárások egyszerűsítését és a programok láthatóságának javítását; örvendetesnek tartja a költségvetés programok közötti rugalmas kezelésének lehetővé tételét;

6. üdvözli az Európai Bizottság által választott új jogalapot; ezzel kapcsolatban hangsúlyozza, hogy a szubszidiaritással foglalkozó munkacsoport által meghatározott aktív szubszidiaritás elvét kell alkalmazni;

7. elismeri, hogy az Európai Bizottság javaslatai tiszteletben tartják a szubszidiaritás és az arányosság elvét;

8. sajnálja, hogy nem növelik az erre az alapra elkülönített összegeket, szem előtt tartva a kérelmek számát és azt, hogy további intézkedésekre van szükség; kéri ezért, hogy a Jogok és értékek program teljes keretösszegét emeljék 1,1 milliárd euróra, amelyből 513 millió eurót – ami uniós polgáronként egy eurót jelent – a polgárok, illetve helyi és regionális önkormányzataik közötti ikerintézményi és hálózatépítési tevékenységek céljaira, valamint a helyi és regionális választott képviselőket célzó új innovatív fellépések bevezetésére kellene fordítani;

9. azt szeretné, hogy hatékony kommunikációt vezessenek be annak biztosítása érdekében, hogy a program minden lehetséges pályázója értesüljön a finanszírozási lehetőségekről. A helyi és regionális önkormányzatokat közvetlenül tájékoztatni kell azokról a tevékenységekről, amelyekre pályázhatnak, többek között a polgári részvétellel kapcsolatban; ennek kapcsán hasznos lehet az Európai Bizottság „Europe Direct” hálózatához tartozó központokban már jelenleg is zajló munka;

10. felhívja a figyelmet arra, hogy miközben az uniós intézményeket távolinak és technokratának tartják, a helyi és regionális önkormányzatok, tehát a helyi és regionális képviselők továbbra is közel állnak a polgárokhoz és ennek következtében közvetlen és hatékony kapcsolódási pontot képeznek az EU és a polgárok között;

11. hangsúlyozza annak fontosságát, hogy tisztázni kell, ki irányítja az EU-t, és arra kéri az Európai Uniót, hogy – erőteljesebb demokratikus ellenőrzés mellett – fokozza az Európai Bizottságnak, az Unió nemzetek feletti végrehajtó testületének szerepét;

12. úgy véli, hogy e programok láthatóságának, hatékonyságának és nyomon követésének javítása érdekében elengedhetetlenül szükség lesz szinergiák kialakítására és új innovatív eszközök bevezetésére; a helyi és regionális képviselők képzése és tájékoztatása ezért alapvető szerepet játszhat;

13. azt szeretné, hogy a program keretében a határokon átnyúló együttműködési projekteket is figyelembe vegyék, mivel ezek ösztönzik a különböző tagállamok régiói és szervezetei közötti együttműködést, és ebben az értelemben növelik a közös európai identitás érzését;

14. kéri, hogy a „Polgári részvétel és szerepvállalás” ágba vegyenek fel új innovatív, különösen a helyi és regionális képviselőket célzó tevékenységi formákat, például egy a helyi és regionális képviselőknek szóló – az RB 2018. februárban elfogadott jelentésében meghatározottnak megfelelő – képzési és mobilitási program kidolgozásával;

15. azt szeretné továbbá, hogy az uniós intézmények a tagállamokkal együtt a meglévő osztrák modell mintájára alakítsák ki az „Európa kapcsolattartók” egy hálózatát, hogy a helyi képviselőket tájékoztassák az aktuális uniós történésekről és segítsék őket abban, hogy a lehető legjobban meg tudjanak felelni a polgárok elvárásainak; ez segíteni fogja, hogy lépéseket tegyünk a polgárok uniós kérdésektől való elszakadása ellen;

16. úgy véli, hogy a kitűzött célok eléréséhez a különféle szereplők szerepvállalása jelenti a program sikerének kulcsát. Az RB azt szeretné, hogy a többszintű megközelítést részesítsék előnyben, mivel a programban tervezett tevékenységek közül sokat helyi és regionális szinten határoznak meg és hajtanak végre, és mivel a helyi és regionális önkormányzatok kedvezményezettjei lehetnek a program pénzeszközeinek;

17. hangsúlyozza, hogy bár a tájékoztató és figyelemfelkeltő kampányok alapvető fontosságúak, nem elegendőek a polgári részvétel biztosításához. A polgárok részvételének lehetővé tételéhez hatékony eszközöket kell kialakítani; ennek uniós szintű példáját adják az európai polgári kezdeményezések, és 2018. márciusi jelentésében az RB számos ajánlást fogalmazott meg ezen uniós szintű polgári részvételi eszköz javítására vonatkozóan;

18. úgy véli továbbá, hogy ezeknek a tájékoztató kampányoknak a helyi lehetőségekre kell összpontosítaniuk. A polgárok ugyanis ezen a szinten kezdhetik meg szerepvállalásukat azokkal a kérdésekkel kapcsolatban, amelyek a mindennapi életükben közvetlenül érintik őket;

19. az RB az összes helyi és regionális önkormányzattal együtt részt fog venni többek között a polgárok jogainak, szerepvállalásának és részvételének előmozdításában, a nagy európai kihívások jobb megismertetésében és az európai összetartozás érzésének erősítésében. Az RB már tett is a program célkitűzéseit támogató lépéseket: például Európa-szerte több mint 180 vitát szervezett a „Gondolkodjunk Európáról!” program keretében. Ez azt mutatja, hogy sok polgár vágyik arra, hogy az uniós kérdésekről kifejthesse véleményét és azok kapcsán szerepet vállaljon.